Βράζουν από θυμό οι κάτοικοι της Αργυρούπολης και τα μέλη φιλοζωικών οργανώσεων της περιοχής, μετά το αδιανόητο έγκλημα που έγινε σε ένα αυτοσχέδιο πάρκο σκύλων, στην οδό Επτανήσου.

ADVERTISING

Σύμφωνα με τις καταγγελίες, ένας άνδρας φέρεται να σκότωσε το πιτ μπουλ μιας γυναίκας με 17 μαχαιριές!

Το περιστατικό σύμφωνα με την ανακοίνωση που εξέδωσε και η Φιλοζωική Παρέμβαση Ελληνικού Αργυρούπολης:

«Χθες μετά από 12 ήμερες ερευνών η αστυνομία βρήκε και συνέλαβε τον δράστη της θανάτωσης ενός σκύλου ράτσας Πιτ Μπουλ σε περιφραγμένο χώρο του βουνού. Στο συγκεκριμένο σημείο η ιδιοκτήτρια του πιτ μπουλ σύμφωνα με την μαρτυριά της προσπάθησε να εμποδίσει τον δράστη να εισέλθει στον ίδιο χώρο ο σκύλος του με το σκυλί της. Αυτός την αγνόησε και μπήκε στο χώρο με το σκυλί του που δεν έφερε λουρί όπως και το πιτ Μπουλ με αποτέλεσμα το μικρότερο σκυλί να δεχθεί επίθεση.

Στην προσπάθεια του να προστατεύσει το σκυλί του σύμφωνα με δική του μαρτυρία έβγαλε μαχαίρι που έφερε παράνομα και στην κυριολεξία κατάσφαξε το Πιτ μπουλ με 17 μαχαιριές.

Από την πρώτη στιγμή ενημερωθήκαμε και σπεύσαμε στο συμβάν και ακολούθως ενεργήσαμε με βάση τις οδηγίες της αστυνομίας.

Συμβάλαμε ώστε από μήνυση κατά αγνώστου να γίνει ταυτοποίηση του δράστη με αποτέλεσμα να συνελήφθη χθες και να αναγνωριστεί από την ιδιοκτήτρια του Πιτ Μπουλ , να κατηγορηθεί για τις πράξεις του και να οριστεί δικάσιμος. Εν συνεχεία αφέθηκε ελεύθερος με περιοριστικους όρους μέχρι να γίνει η δίκη του.

Στο διάστημα που μεσολάβησε από το συμβάν μέχρι τη σύλληψη του , είχαμε ρητή εντολή από την αστυνομία να μην προβούμε σε καμία ανακοίνωση για το συμβάν. Το φιλοζωικό σωματείο «Φιλοζωική Παρέμβαση Ελληνικού Αργυρούπολης» καταδικάζει την αποτρόπαια αυτή πράξη και συνιστά σε όλους τους φιλόζωους να τηρούν τους κανόνες ασφαλείας των ζώων τους.

Ευχαριστούμε τον αξιωματικό υπηρεσίας του αστυνομικού Τμήματος Αργυρούπολης Ελληνικού Μπραούνο Πέτρο καθώς και τους λοιπούς αστυνομικούς που συνέβαλλαν , για την καθημερινή ενημέρωση για την εξέλιξη της υπόθεσης , καθώς και για το ζήλο που επέδειξε ενεργώντας με σύνεση και επαγγελματίσμο για μια ακόμη φορά σε θέματα κακοποίησης ζώων».